което следва да се определи като неотчуждаемо, от което той не може да се откаже дори предварително, да получи възнаграждение въз основа на продажната цена, получена при всяка препродажба на произведението след първото прехвърляне на произведението от автора.
 2. Правото, посочено в параграф 1, се прилага към всички актове на препродажба, в която участват като продавачи, купувачи или посредници професионалисти на пазара на изкуство като зали за продажба, художествени галерии и, най-общо, всеки търговец на произведения на изкуството.
 3. В съответствие със своето законодателство страните могат да предвидят правото, посочено в параграф 1, да не се прилага към актове на препродажба, когато продавачът е придобил творбата директно от автора по-малко от три години преди тази препродажба и когато продажната цена не превишава определен минимален размер.
 4. Възнаграждението се заплаща от продавача. Страните могат да предвидят едно от физическите или юридическите лица, посочени в параграф 2, различно от продавача, да отговаря самостоятелно или да дели отговорността с продавача за изплащане на възнаграждението.
 Член 191
 Излъчване на програми чрез спътник
 Страните предоставят на автора изключително право да разрешава публичното съобщаване на защитените от авторско право произведения чрез спътник.
 Член 192
 Кабелно препредаване
 Всяка страна гарантира, че при кабелното препредаване на тяхна територия на програми от другата страна се спазват приложимото авторско право и сродните му права и че препредаването се извършва въз основа на индивидуални или колективни договори между собствениците на авторско право, носителите на сродни права и кабелните оператори.
 Подраздел 2
 Търговски марки
 Член 193
 Производство по регистрация
 1. ЕС като страна и Украйна осигуряват система за регистрацията на марки, където всеки отказ на регистрация на дадена марка, направен от съответното ведомство за регистрация на марките, е надлежно обоснован. Основанията за отказа се съобщават писмено на заявителя, който ще има възможност да оспори такъв отказ и да обжалва окончателния отказ по съдебен ред. ЕС като страна и Украйна въвеждат също така възможността да се отправят възражения по заявките за регистрация на марки. Тази процедура по опозиция е състезателна. ЕС като страна и Украйна осигуряват публично достъпна електронна база данни на заявките за регистрация на марки и регистрациите на марки.
 2. Страните предвиждат основания за отказ или недействителност на регистрацията на дадена марка. Не се регистрират, а ако бъдат регистрирани, се обявяват за недействителни:
 а)
 знаци, които не могат да съставляват марка;
 б)
 марки, които са лишени от отличителен характер;
 в)
 марки, които се състоят изключително от знаци или означения, които могат да послужат в търговската дейност за указване на вида, качеството, количеството, предназначението, стойността, географския произход или времето на производство на стоките или предоставяне на услугите, или на други характеристики на стоките или услугите;
 г)
 марки, които се състоят изключително от знаци или означения, които са станали обичайни в говоримия език или в добросъвестната и трайно установената търговска практика;
 д)
 знаци, които се състоят изключително от:
 i)
 формата, която произтича от естеството на самите стоки; или
 ii)
 формата на стоките, която е нужна за постигане на технически резултат; или
 iii)
 формата, която придава значителна стойност на стоките;
 е)
 марки, които противоречат